Pervalkos švyturys

Pervalkos švyturys (arba Arklių švyturys, Žirgų rago švyturys) – švyturys Kuršių mariose, įrengtas ant nedidelės dirbtinės salos, prie Pervalkos, ties Arklių ragu. Švyturio aukštis 14 m. Tai vienintelis švyturys Lietuvoje, kurį iš visų pusių supa vanduo.

Švyturys veikia automatiškai – siunčia matomus baltus signalus, kurie yra matomi už 13 km. Pamatai akmens mūro, sienos kniedytų metalo lakštų, varpo formos skardinis stogas. Viduje – metaliniai laiptai ir apėjimo aikštelė su metaliniais turėklais.

 Istorija 
Pastatytas 1900 m. lapkričio 27 d., buvo perstatytas 2 kartus – 1948 m. (saugumo sumetimais buvo įrengti metaliniai turėklai) ir 1960 m. (sala sutvirtinta betono blokais). 2006 m. buvo atliktas švyturio kapitalinis remontas.

 Šaltiniai 

 Nuorodos 
 Lankytinos vietos Pervalkoje 

Kategorija:Kuršių marių švyturiai Lietuvoje
Kategorija:Neringos savivaldybė
Kategorija:Pervalka